освобождаване.
 2.5.2. Камбоджа
 Общи положения
 (65)
 Тъй като в Камбоджа голямата част от износа за Съюза произхожда от петте оказали съдействие дружества, беше възможно да се направи подробен анализ. Както е посочено в съображение 21, част от вноса за Нидерландия не може да бъде причислена към нито едно от съдействащите дружества. Освен това едно от съдействащите дружества е свързано с тунизийско дружество, за което при предишното разследване във връзка със заобикалянето на мерките беше установено, че ги заобикаля.
 (66)
 При разследването беше установено, че вносът за Нидерландия от Камбоджа се е увеличил значително през 2013 г. и през отчетния период в сравнение с 2011 г. (съответно с 672 % и 533 %), докато вносната цена е спаднала през 2013 г. и референтния период в сравнение с 2011 г. (съответно с 43 % и 21 %), както е показано в таблица 4 по-долу:
 Таблица 4
 Внос за Нидерландия от Камбоджа
 2011 г.
 2012 г.
 2013 г.
 1.9.2013 г. — 31.8.2014 г.
 Обем
 броя
 20 137
 25 463
 155 426
 127 466
 Индекс
 %
 100
 126
 772
 633
 Стойност
 EUR
 2 172 310
 3 320 550
 9 636 470
 10 816 490
 Индекс
 %
 100
 153
 444
 498
 Средна цена на вноса
 EUR/бройка
 107,88
 130,41
 62,00
 84,86
 Индекс
 %
 100
 121
 57
 79
 Източник: статистически данни от Comext.
 (67)
 По-подробният анализ въз основа на месечни данни, представен в таблица 5 по-долу, разкрива, че вносните цени от Камбоджа за Нидерландия през първите четири месеца на отчетния период са на много по-ниско равнище от цените след януари 2014 г. От разследването става ясно също така, че неоказалото съдействие дружество от Камбоджа в края на 2013 г. се е преместило в Пакистан. Освен това три камбоджански съдействащи дружества са изнасяли малки количества велосипеди за Нидерландия по цени, значително по-високи от средните, констатирани за първите четири месеца на отчетния период. Останалите две дружества не са изнасяли велосипеди за Нидерландия. Въз основа на това Комисията заключи, че внос в Нидерландия от Камбоджа е бил реализиран и от несъдействащото дружество.
 Таблица 5
 Средни месечни вносни цени от Камбоджа за Нидерландия
 Период
 септ. 13 г.
 окт. 13 г.
 ноември 13 г.
 дек. 13 г.
 ян. 14 г.
 февр. 14 г.
 Средна цена (EUR/бройка)
 45,58
 69,43
 72,35
 66,37
 147,7
 168,51
 Период
 март 14 г.
 апр. 14 г.
 май 14 г.
 юни 14 г.
 юли 14 г.
 авг. 14 г.
 Средна цена (EUR/бройка)
 137,45
 125,7
 148,06
 151,3
 131,15
 145,96
 Източник: статистически данни от Comext.
 Претоварване
 (68)
 Износът на оказалите съдействие камбоджански дружества обхваща 94 % от целия внос от Камбоджа за Съюза през отчетния период.
 (69)
 При едно от петте оказали съдействие дружества нямаше съответствие между данните относно типа рамки, закупувани от Китай, и данните относно типа велосипеди, продавани в Съюза, като дружеството не е произвеждало рамки през въпросния период. Поради това се стигна до заключението, че става въпрос за претоварване на велосипеди.
 (70)
 След оповестяването дружеството изказа несъгласие с оценката на Комисията по отношение на претоварването. Дружеството представи допълнителни документи и застъпи тезата, че в преписката Комисията не разполага с